CELEX: 32020D0753
Language: sk
Date: 2020-03-30 00:00:00
Title: Rozhodnutie Rady (EÚ) 2020/753 z 30. marca 2020 o uzavretí Dohody o voľnom obchode medzi Európskou úniou a Vietnamskou socialistickou republikou

12.6.2020   
               
               
                  SK
               
               
                  Úradný vestník Európskej únie
               
               
                  L 186/1
               
            
         ROZHODNUTIE RADY (EÚ) 2020/753
         z 30. marca 2020
         o uzavretí Dohody o voľnom obchode medzi Európskou úniou a Vietnamskou socialistickou republikou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91 ods. 1, článok 100 ods. 2 a článok 207 ods. 4 prvý pododsek v spojení s jej článkom 218 ods. 6 druhým pododsekom písm. a) bodom v) a článkom 218 ods. 7,
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:
         
                     (1)
                  
                  
                     V súlade s rozhodnutím Rady (EÚ) 2019/1121 (2) bola Dohoda o voľnom obchode medzi Európskou úniou a Vietnamskou socialistickou republikou (ďalej len „dohoda“) podpísaná 30. júna 2019 s výhradou jej uzavretia k neskoršiemu dátumu.
                  
               
                     (2)
                  
                  
                     V súlade s článkom 218 ods. 7 zmluvy je vhodné poveriť Komisiu, aby po porade s osobitným výborom ustanoveným Radou v súlade s článkom 207 ods. 3 zmluvy, schválila v mene Únie určité zmeny dohody, ktoré sa majú prijať zjednodušeným postupom podľa článku 9.20 dohody alebo, pokiaľ ide o zoznam subjektov v oddieloch A až C príloh 9-A a 9-B k dohode, Výborom pre investície, obchod so službami, elektronický obchod a vládne obstarávanie podľa článku 9.23 dohody.
                  
               
                     (3)
                  
                  
                     V súlade s článkom 17.20 dohody, žiadne ustanovenie dohody nemožno chápať tak, že sa nim udeľujú práva alebo ukladajú povinnosti osobám, iné než práva a povinnosti, ktoré boli vytvorené medzi zmluvnými stranami podľa medzinárodného práva verejného.
                  
               
                     (4)
                  
                  
                     Dohoda by sa mala v mene Únie schváliť,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje Dohoda o voľnom obchode medzi Európskou úniou a Vietnamskou socialistickou republikou (ďalej len „dohoda“).
            Text dohody je pripojený k tomuto rozhodnutiu.
         
         
            Článok 2
            Na účely článkov 9.20 a 9.23 dohody schvaľuje Komisia v mene Únie akékoľvek zmeny alebo opravy, pokiaľ ide o oddiely A až D a oddiel F príloh 9-A a 9-B k dohode, a to po porade s osobitným výborom ustanoveným Radou v súlade s článkom 207 ods. 3 zmluvy.
         
         
            Článok 3
            Predseda Rady vykoná v mene Únie oznámenie podľa článku 17.16 ods. 2 dohody s cieľom vyjadriť súhlas Únie s tým, že bude touto dohodou viazaná (3).
         
         
            Článok 4
            Toto rozhodnutie nadobúda účinnosť dňom jeho prijatia.
         
         
            V Bruseli 30. marca 2020
            
               
                  Za Radu
               
               
                  predsedníčka
               
               A. METELKO-ZGOMBIĆ
            
         
         
            (1)  Súhlas z 12. februára 2020 (zatiaľ neuverejnený v úradnom vestníku).
         
            (2)  Rozhodnutie Rady (EÚ) 2019/1121 z 25. júna 2019 o podpise Dohody o voľnom obchode medzi Európskou úniou a Vietnamskou socialistickou republikou v mene Európskej únie (Ú. v. EÚ L 177, 2.7.2019, s. 1).
         
            (3)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.